PATVIRTINTA

Klaipėdos miesto savivaldybės tarybos

2013 m. vasario 28 d. sprendimu nr. T2-33

**KLAIPĖDOS MIESTO SAVIVALDYBĖS**

**SOCIALINĖS ATSKIRTIES MAŽINIMO PROGRAMOS (Nr. 12) APRAŠYMAS**

|  |  |
| --- | --- |
| Biudžetiniai metai | **2013-ieji metai** |
| Asignavimų valdytojas (‑ai), kodas  | Savivaldybės administracija, 1Ugdymo ir kultūros departamentas, 2Socialinių reikalų departamentas, 3Investicijų ir ekonomikos departamentas, 5Miesto ūkio departamentas, 6 |
| Programos pavadinimas | Socialinės atskirties mažinimo programa  | Kodas | **12** |
| **Programos parengimo argumentai** | Programa parengta siekiant užtikrinti socialiai pažeidžiamų gyventojų grupių socialinę integraciją bei efektyvią socialinę apsaugą. Realizuojamos Lietuvos Respublikos vietos savivaldos įstatymu nustatytos *savarankiškosios savivaldybių funkcijos*: socialinių paslaugų planavimas ir teikimas, socialinių paslaugų įstaigų steigimas, išlaikymas ir bendradarbiavimas su nevyriausybinėmis organizacijomis; sąlygų savivaldybės teritorijoje gyvenančių neįgaliųjų socialiniam integravimui į bendruomenę sudarymas; savivaldybės socialinio būsto fondo sudarymas ir jo remontas, socialinio būsto nuoma.Programa taip pat įgyvendinamos Lietuvos Respublikos vietos savivaldos įstatymu nustatytos valstybinės (valstybės perduotos savivaldybėms) funkcijos. Valstybinės funkcijos – tai valstybės funkcijos, perduotos savivaldybėms atsižvelgiant į gyventojų interesus. Šios funkcijos perduotos įstatymų ir įgyvendinamos vadovaujantis valstybės teisės aktais |
| **Ilgalaikis prioritetas****(pagal KSP)** | Sveika, sumani ir saugi bendruomenė | **Kodas** | **I** |
| **Šia programa įgyvendinamas savivaldybės strateginis tikslas** | Užtikrinti gyventojams aukštą švietimo, kultūros, socialinių, sporto ir sveikatos apsaugos paslaugų kokybę ir prieinamumą | Kodas | **03** |
| Programos tikslas | Įgyvendinti socialinės paramos politiką siekiant sumažinti socialinę atskirtį Klaipėdos mieste | Kodas  | **01** |
| **Tikslo įgyvendinimo aprašymas.**Įgyvendinant šį tikslą siekiama užtikrinti socialiai pažeidžiamų gyventojų grupių socialinę integraciją bei efektyvią socialinę apsaugą. Realizuojamos Lietuvos Respublikos vietos savivaldos įstatymu nustatytos *savarankiškosios savivaldybių funkcijos*: socialinių paslaugų planavimas ir teikimas, socialinių paslaugų įstaigų steigimas, išlaikymas ir bendradarbiavimas su nevyriausybinėmis organizacijomis; sąlygų savivaldybės teritorijoje gyvenančių neįgaliųjų socialiniam integravimui į bendruomenę sudarymas, ir *valstybės deleguotos funkcijos*: kompensacijų (būsto šildymo išlaidų, geriamojo vandens išlaidų ir karšto vandens išlaidų ir kt.) skaičiavimas ir mokėjimas; mokinių nemokamo maitinimo savivaldybės įsteigtose mokyklose ir savivaldybės teritorijoje įsteigtose nevalstybinėse mokyklose administravimas ir mokinių iš nepasiturinčių bendrai gyvenančių asmenų, deklaravusių gyvenamąją vietą arba gyvenančių savivaldybės teritorijoje, aprūpinimo mokinio reikmenimis administravimas; socialinių išmokų skaičiavimas ir mokėjimas, socialinės globos paslaugų teikimo asmenims su sunkia negalia užtikrinimas. **01 uždavinys.** **Užtikrinti Lietuvos Respublikos įstatymais, Vyriausybės nutarimais ir kitais teisės aktais numatytų socialinių išmokų ir kompensacijų mokėjimą.** Siekiant kiek įmanoma labiau pagerinti neįgalių bei pagyvenusių žmonių materialinę padėtį, Lietuvos Respublikos valstybinių šalpos išmokų įstatymas numato galimybę iš Lietuvos Respublikos valstybės biudžeto tokią teisę turintiems asmenims gauti šalpos pensijas, šalpos našlaičių pensijas, slaugos ar priežiūros (pagalbos) išlaidų tikslines kompensacijas, šalpos kompensacijas. Nepasiturinčioms šeimoms, auginančioms remiamo amžiaus vaikus, teikiama Lietuvos Respublikos išmokų vaikams įstatymu nustatyta valstybės parama. Įgyvendinant Lietuvos Respublikos piniginės socialinės paramos nepasiturintiems gyventojams įstatymo nuostatas, Lietuvoje taikoma bendroji pajamų ir turto įvertinimu pagrįsta piniginės socialinės paramos teikimo sistema. Nepasiturintiems gyventojams mokama socialinė pašalpa, garantuojanti minimalias lėšas prasimaitinti, ir teikiamos būsto šildymo išlaidų, geriamojo vandens išlaidų ir karšto vandens išlaidų kompensacijos, skirtos būsto išlaikymo išlaidoms iš dalies padengti. Teisę gauti piniginę socialinę paramą turi bendrai gyvenantys asmenys (vienas gyvenantis asmuo), kai suaugę asmenys yra išnaudoję visas kitų pajamų gavimo galimybes ir negali savarankiškai apsirūpinti pakankamomis pragyvenimui lėšomis. Mokiniams iš mažas pajamas gaunančių bendrai gyvenančių asmenų nemokamas maitinimas, parama mokinio reikmėms įsigyti skiriami vadovaujantis Lietuvos Respublikos socialinės paramos mokiniams įstatymu. Valstybės parama teikiama įvairiomis išmokomis, siekiant nors iš dalies atlyginti asmenims ir jų šeimų nariams, nukentėjusiems dalyvaujant rezistenciniame pasipriešinime, atliekant būtinąją karinę tarnybą sovietinėje armijoje, kovojant už Lietuvos Respublikos laisvę 1991 m. sausio 11–13 d.Nelaimingo atsitikimo, sunkios ligos ir kitais atvejais nepasiturintiems gyventojams numatoma iš savivaldybės biudžeto mokėti vienkartines pašalpas, iš dalies kompensuoti vietinę rinkliavą už komunalinių atliekų surinkimą ir tvarkymą, kompensuoti įsiskolinimus už komunalinius patarnavimus, padengti mokinių iš mažas pajamas gaunančių bendrai gyvenančių asmenų. **02 uždavinys. Teikti visuomenės poreikius atitinkančias socialines paslaugas įvairioms gyventojų grupėms.***BĮ Klaipėdos miesto socialinės paramos centro* darbuotojai senyvo amžiaus asmenims ir asmenims su negalia teikia pagalbos į namus, transporto paslaugas, neįgaliems, senyvo amžiaus ir socialinės rizikos asmenims teikia nemokamo maitinimo paslaugas labdaros valgykloje, veža neįgaliesiems karštą maistą į namus, neįgalius miesto gyventojus aprūpina kompensacine technika, atstovauja teismuose nustatant neįgaliesiems rūpybą bei paskiriant jiems rūpintojus. Įstaigai suteiktas socialinio darbo metodinio centro statusas. Visuomenei senstant didėja dienos socialinės globos asmens namuose ir institucijoje paslaugų poreikis. Įstaiga dienos socialinės globos paslaugas asmens namuose teikia 16 asmenų su sunkia fizine negalia. Ši paslauga finansuojama iš valstybės biudžeto tikslinės dotacijos.BĮ Klaipėdos miesto socialinės paramos centras nuo 2012 m. balandžio partnerio teisėmis dalyvauja projekte „Mano socialinė atsakomybė“ pagal ES Latvijos–Lietuvos bendradarbiavimo abipus sienos programą 2007–2013 m. *BĮ Neįgaliųjų centras „Klaipėdos lakštutė*“asmenims, turintiems psichikos ir elgesio sutrikimų, teikia pagalbos į namus paslaugas bei dienos socialinės globos paslaugas institucijoje. Dienos centrą lanko 45 asmenys, iš jų 27 yra su sunkia negalia (finansuojama iš valstybės biudžeto tikslinės dotacijos), pagalba į namus teikiama 37 asmenims. Įstaigoje organizuojamos neįgaliųjų tikslinės veiklos grupės. Užsiėmimai vykdomi atsižvelgiant į klientų specialiuosius poreikius, galimybes. Klientai turi galimybę užsiimti vytelių pynimu, namų ruoša, siuvimu, audimu, pynimu iš šiaudelių, stalystės darbais, kompiuterinio raštingumo ugdymu, sportu, menine veikla. Įstaigai suteiktas socialinio darbo metodinio centro statusas. Įstaiga siekia atitikti dienos socialinės globos įstaigoms keliamus reikalavimus, gavo licenciją asmens sveikatos priežiūros specialistams (slaugytojo ir kineziterapeuto). Įstaigoje teikiamos dienos socialinės globos paslaugos 24 asmenims su sunkia psichine negalia jų namuose. Ši paslauga finansuojama iš valstybės biudžeto tikslinės dotacijos.*BĮ Klaipėdos miesto nakvynės namuose* socialinės rizikos asmenims teikiama trumpalaikė socialinė globa (adresu: Viršutinė g. 21 ir Šilutės pl. 8, iš viso 122 vietos) bei laikino apnakvindinimo paslauga (Šilutės pl. 8 patalpose, rūsyje, 52 vietos). Įstaigoje apgyvendintiems asmenims teikiamos informavimo, konsultavimo, tarpininkavimo ir atstovavimo paslaugos, kasdienio gyvenimo įgūdžių ugdymas ir palaikymas, laisvalaikio organizavimas, psichologinė pagalba, bendravimo paslauga, sudaromos minimalios asmens higienos, buitinės bei maitinimosi sąlygos, organizuojamos sveikatos priežiūros paslaugos. *BĮ* *Klaipėdos miesto globos namai* teikia ilgalaikę socialinę globą 82 senyvo amžiaus, suaugusiems asmenims su negalia ir su sunkia negalia. Įstaigoje teikiamos informavimo, konsultavimo, tarpininkavimo ir atstovavimo paslaugos, kasdienio gyvenimo įgūdžių ugdymas ir palaikymas, laisvalaikio organizavimas, pagalba rengiantis, maitinantis, prausiantis ir kitokio pobūdžio pagalba, sveikatos priežiūros paslaugos (slauga), kitos paslaugos, reikalingos asmeniui pagal jo savarankiškumo lygį. Įstaigai 2007 m. Lietuvos Respublikos socialinės apsaugos ir darbo ministro įsakymu suteiktas socialinio darbo metodinio centro statusas ir patvirtintos kvalifikacijos kėlimo programos.*BĮ Klaipėdos miesto šeimos ir vaiko gerovės centras* teikia socialinių įgūdžių ugdymo ir palaikymo paslaugas socialinės rizikos šeimoms ir jose gyvenantiems vaikams, intensyvios krizių įveikimo pagalbos paslaugas vaikams iš socialinės rizikos šeimų ir socialinės rizikos vaikams (16 vietų), trumpalaikės socialinės globos paslaugas vaikams, likusiems be tėvų globos (8 vietos), socialinių įgūdžių ugdymo paslaugas vaikams iš socialinės rizikos šeimų ir socialinės rizikos vaikams dienos centre (40 vietų, kurias planuojama 2013 m užpildyti). 2012 m. duomenimis, įstaigos darbuotojai socialinių įgūdžių ugdymo ir palaikymo paslaugas teikė 364 socialinės rizikos šeimoms (ši paslauga finansuojama iš valstybės biudžeto lėšų). Įstaiga veiklą vykdo Turgaus g. 22 / Tomo g. 15, Debreceno g. 48. Šių metų pabaigoje planuojama baigti statybas adresu Taikos pr. 76A, kuriame įsikurs naujas įstaigos padalinys – Pagalbos moterims padalinys ir 2013 m. bus pradėtos teikti naujos paslaugos – trumpalaikė socialinė globa ir psichosocialinės pagalbos paslaugos moterims ir motinoms su vaikais, patyrusioms smurtą artimoje aplinkoje ir nukentėjusioms nuo prekybos žmonėmis ir prostitucijos (24 vietos).Įstaigoje tęsiamas būsimų globėjų rengimas pagal PRIDE programą, vykdoma globos priežiūra bei naujų globėjų, norinčių globoti vaikus, paieška. Organizuojami tęstiniai „Tėvystės įgūdžių tobulinimo“ užsiėmimai. Glaudus Centro bendradarbiavimas su NVO, komercinėmis institucijomis, įstaigomis suteikia didesnes galimybes geriau ir įvairiapusiškiau tenkinti įstaigos klientų poreikius. *Biudžetinėse įstaigose Klaipėdos vaikų globos namai „Danė“, „Rytas“ , „Smiltelė*“ siekiama kokybiškai teikti socialines paslaugas likusiems be tėvų globos vaikams, kuriems nustatyta laikinoji ar nuolatinė globa (rūpyba). Vaikai, likę be tėvų globos, ruošiami visaverčiam savarankiškam gyvenimui šeimoje ir visuomenėje. Įstaigoje teikiamos šios paslaugos: apgyvendinimo, informavimo, tarpininkavimo ir atstovavimo, psichologinė, ugdymo organizavimo, kasdieninio gyvenimo įgūdžių ugdymo ir palaikymo (tvarkant pinigų apskaitą, apsiperkant, atliekant buitinius darbus, bendraujant ir pan.), darbinių įgūdžių ugdymo, transporto, laisvalaikio organizavimo, bendravimo, pagalba rengiantis, maitinantis, prausiantis ir kito pobūdžio pagalba, asmeninės higienos paslaugų organizavimo (skalbimo paslaugų ir pan.), maitinimo, sveikatos priežiūros paslaugos (slauga), kitos paslaugos, reikalingos vaikui pagal jo savarankiškumo lygį. Nuo 2012 m. vaikų globos namuose patvirtintos 166 planinės vietos, jos nesikeis ir 2013 m. 2012 m. Savivaldybės administracija sudarė sutartis su 13 socialinę globą teikiančiomis ne savivaldybės institucijomis dėl senyvo amžiaus asmenims, asmenims su negalia ir sunkia negalia teikiamos trumpalaikės ar ilgalaikės socialinės globos išlaidų finansavimo. Klaipėdos miesto gyventojams socialinių paslaugų gavimas taip pat organizuojamas perkant jas iš viešųjų įstaigų, nevyriausybinių organizacijų, labdaros ir paramos fondų. 2013 m. miesto gyventojams planuojama teikti šias socialines paslaugas: dienos socialinės globos paslaugas asmenims su psichine negalia (šios paslaugos teikiamos Respublikinėje Klaipėdos ligoninėje bei Klaipėdos nevalstybinėje specialiojoje pagrindinėje mokykloje „Svetliačiok“); dienos socialinės globos paslaugas asmenims su sunkia psichine negalia Klaipėdos nevalstybinėje specialiojoje pagrindinėje mokykloje „Svetliačiok“; dienos socialinės globos paslaugas vaikams su negalia ir su sunkia negalia Klaipėdos nevalstybinėje specialiojoje pagrindinėje mokykloje „Svetliačiok“; dienos socialinės priežiūros paslaugas rizikos vaikams ir rizikos šeimų vaikams teikia labdaros ir paramos fondas Dvasinės pagalbos jaunimui centras bei labdaros ir paramos fondo „Dienvidis“ dienos centras.; dienos socialinės globos paslaugas vaikams su sunkia negalia iš VšĮ Dienos centro „Kelias kartu“.Vykdant socialinės reabilitacijos paslaugų neįgaliesiems bendruomenėje projektų finansavimą iš valstybės ir savivaldybės biudžeto lėšų, 2012 m. finansuota 16 neįgaliųjų socialinės integracijos srityje veikiančių organizacijų projektų. 2012 m. buvo skirta 331,4 tūkst. Lt iš valstybės ir savivaldybės biudžeto lėšų – 14 asmenų su negalia pritaikyti būstai bei aplinka. Panašios apimties darbų planuojama atlikti ir 2013 m.2012 m. savivaldybė iš Sveikatos apsaugos ir darbo ministerijos gavo lėšų (515 tūkst. Lt) finansuoti bendruomenėms stiprinti skirtus projektus, didžioji dalis projektų buvo skirti infrastruktūrai gerinti, vaikų aikštelėms įrengti ir kt. veiklai. Programą vykdė Miesto ūkio, Socialinių reikalų ir Ugdymo departamentai. Pirmą kartą buvo organizuotas paraiškų rinkimas, skatinant bendruomenės iniciatyvas. Tikimasi, kad ir 2013 m. bus skirta panaši lėšų suma. *Bandomojo projekto pagal Integralios pagalbos plėtros programą įgyvendinimas (dienos socialinės globos ir slaugos paslaugos į namus).* Projekto tikslas – skatinti kokybiškos integralios socialinės pagalbos teikimą namuose asmenims su negalia bei senyvo amžiaus asmenims ir konsultacinę pagalbą juos prižiūrintiems asmenimsKlaipėdos mieste. Projekto metu bus vykdoma neįgaliųjų bei senyvo amžiaus asmenų socialinė dienos globa ir slauga, paslaugas gautų apie 50 asmenų. Klientų ir jų artimųjų pageidavimu paslaugos bus teikiamos ir po įstaigų darbo valandų, ir 7 dienas per savaitę, kaip numato Lietuvos Respublikos socialinių paslaugų katalogas. Šio tikslo bus siekiama buriant specialistus į mobilias komandas (6 komandos), įdarbinant slaugytojus ir slaugytojų padėjėjus. Įgyvendinant projektą, specialistams bus sudaryta galimybė mokytis, taip pat bus sudarytos sąlygos skatinti neformalios pagalbos teikimą, įtraukiant į veiklą savanorius, suteikiant jiems būtinas žinias, įgūdžius, apmokant juos.**03 uždavinys. Plėtoti socialinių paslaugų infrastruktūrą, įrengiant naujus ir modernizuojant esamus socialines paslaugas teikiančių įstaigų pastatus.**Vadovaujantis Lietuvos Respublikos socialinės apsaugos ir darbo ministerijos patvirtintais Socialinių paslaugų išvystymo 2008 m. normatyvais, atlikta savivaldybės organizuojamų socialinių paslaugų analizė. Įvertinus visoms socialinėms grupėms teikiamas socialines paslaugas, nustatyta, kad Klaipėdos mieste paslaugų vaikams iš socialinės rizikos šeimų, dienos socialinės globos paslaugų pagyvenusiems asmenims institucijoje yra teikiama mažiau nei nustatyta šalies socialinių paslaugų išvystymo normatyvuose. Taip pat nepakankamai organizuojama paslaugų krizinėje situacijoje atsidūrusiems socialinės rizikos asmenims.Siekdama plėsti minėtų paslaugų apimtį, Klaipėdos miesto savivaldybė vykdo infrastruktūros, reikalingos paslaugoms teikti, sukūrimo projektus. Projektai finansuojami iš savivaldybės lėšų ir ES struktūrinių fondų lėšų, skirtų nestacionarių socialinių paslaugų infrastruktūros plėtrai. 2013 m. planuojama užbaigti įgyvendinti nestacionarių socialinių paslaugų infrastruktūros plėtros projektus – Senyvo amžiaus asmenų dienos, Suaugusių asmenų su psichine negalia dienos socialinės globos centrus (Kretingos g. 44), Suaugusių asmenų su proto negalia dienos socialinės globos centro (2 spec. mokykla, III a.). Nuo 2012 m. spalio mėn. naujai įsteigtame Moterų krizių centre pradėtos teikti psichosocialines paslaugos socialinės rizikos suaugusiems asmenims. Įgyvendinus pastato Kretingos g. 44, Klaipėda, I–IV aukštų rekonstrukciją, bus rekonstruota 1394 kv. m patalpų, sutvarkyta 0,85 ha teritorijos. Energiją taupančios priemonės bus įgyvendintos, vykdant ES finansuojamą projektą „Energetikos efektyvumo didinimas Klaipėdos vaikų globos namuose „Danė“ (II etapas). Planuojama apšiltinti pastato fasadą, atnaujinti šilumos centrą (su 2 abonentų apskaita) ir šildymo sistemą. Atlikus energinių priemonių remonto darbus, planuojama sutaupyti 0,12 GWh energijos. Šiuose vaikų namuose gyvena 60 vaikų, yra įsteigta 40,75 etato.2013–2015 m. planuojama vykdyti einamuosius remonto darbus socialinėse įstaigose. BĮ Klaipėdos miesto nakvynės namuose (Viršutinės g. 21 ir Šilutės pl. 8) planuojama įrengti hidraulinio balansavimo priemones, pakeisti avarinio karšto vandens vamzdyną, BĮ Klaipėdos miesto socialinės paramos centro labdaros valgykloje atlikti patalpų remontą, BĮ Klaipėdos globos namuose sutvarkyti pažeistą pastato stogelį ir perdažyti dalį pastato fasado, BĮ Klaipėdos vaikų globos namų „Rytas“ kieme nugriauti griūvantį daržovių sandėlį.**04 uždavinys. Užtikrinti Klaipėdos miesto socialinio būsto fondo plėtrą ir valstybės politikos, padedančios apsirūpinti būstu, įgyvendinimą.***Socialinio būsto fondo gyvenamųjų namų statyba ir būsto pirkimas.* Vadovaudamasi Valstybės paramos būstui įsigyti ar išsinuomoti bei daugiabučiams namams atnaujinti (modernizuoti) įstatymu bei Vyriausybės nutarimu tvirtinama trimete valstybės socialinio būsto plėtros programa, Lietuvos Respublikos Vyriausybė yra įsipareigojusi kiekvienais metais skirti lėšas socialinio būsto plėtrai. Nuo 2010 m. pabaigos lėšomis, gautomis už parduotas gyvenamąsias patalpas prie socialinio būsto fondo plėtros prisidėti gali ir pati savivaldybė. Vykdant Klaipėdos miesto savivaldybės tarybos 2008 m. kovo 6 d. sprendimą Nr. T2-68 „Dėl gyvenamųjų namų savivaldybės socialinio būsto fondui statybos“ buvo parengtas Socialinio būsto fondo 52 butų gyvenamojo namo techninis projektas. Vyriausybei 2010 ir 2011 m. neskyrus finansavimo, gyvenamojo namo statybos darbai nebuvo pradėti. 2012 metais savivaldybės socialinio būsto fondo plėtrai skirtas finansavimas iš valstybės ir iš savivaldybės biudžetų naudojamas butams pirkti.*Savivaldybės gyvenamųjų patalpų tinkamos fizinės būklės užtikrinimas ir nuomos administravimas****.*** Savivaldybė kartu su gyvenamųjų patalpų viešąsias paslaugas teikiančia viešąja įstaiga „Klaipėdos butai“ dalyvauja organizuojant daugiabučių namų, kuriuose yra savivaldybės gyvenamųjų patalpų, bendrojo naudojimo objektų atnaujinimą ir finansuoja šiuos darbus. Siekdama, kad savivaldybės butai būtų techniškai tvarkingi ir atitiktų specialiuosius reikalavimus, savivaldybė per savo viešąją įstaigą Viešųjų pirkimų įstatymo nustatyta tvarka organizuoja butų atnaujinimo darbų vykdymą (remontą), apmoka už remonto darbus Savivaldybės gyvenamųjų patalpų nuompinigių specialiosios programos lėšomis.Įgyvendindama Politinių kalinių ir tremtinių bei jų šeimų narių sugrįžimo į Lietuvą programą savivaldybė vykdo Lietuvos Respublikos teisės aktais joms priskirtas funkcijas už valstybės biudžeto lėšas. 2008 m. pradėtas techninis projektas 48 butų gyvenamojo namo į Lietuvą grįžtantiems politiniams kaliniams ir tremtiniams bei jų šeimų nariams apgyvendinti nebaigtas, kadangi dėl atpigusių butų būsto rinkoje lėšos gyvenamojo namo statybai neskiriamos. 2012 m. skirta 300 tūkst. Lt iš valstybės kapitalo investicijų programos butų pirkimui, nupirkti 3 butai |
| **12.01 tikslo įgyvendinimo vertinimo kriterijai** |
| Rodiklio pavadinimas, mato vnt. | Savivaldybės padalinys, atsakingas už rodiklio reikšmių pateikimą | Rodiklio reikšmė, metais |
| 2012faktas | 2013 | 2014 | 2015 |
| Vidutinė laukimo eilėje nuo socialinės globos paskyrimo iki jos gavimo socialinės globos paslaugų įstaigoje trukmė, dienomis | Socialinių reikalų departamentas | 92 | 85 | 80 | 80 |
| Savivaldybės socialinių paslaugų (išskyrus bendrąsias socialines paslaugas) gavėjų dalis nuo visų socialinių paslaugų gavėjų, proc. | Socialinių reikalų departamentas | 83 | 85 | 85 | 85 |
| Vidutinis vaikų, apgyvendintų vaikų globos namuose, skaičius, vnt. | Socialinių reikalų departamentas | 166 | 166 | 166 | 166 |
| Gautų skundų dėl vaiko teisių pažeidimų skaičius, vnt. | Socialinių reikalų departamentas | 186 | 250 | 255 | 260 |
| Savivaldybės socialiniam būstui išsinuomoti laukiančių asmenų (šeimų) laukimo trukmė (pagal laukiančiųjų grupes (našlaičius, neįgaliuosius, daugiavaikes šeimas, jaunas šeimas, bendrą sąrašą, socialinio būsto nuomininkus, turinčius teisę į būsto sąlygų pagerinimą), metai | Socialinių reikalų departamentas | 13 | 13 | 13 | 13 |
| Per ataskaitinį laikotarpį atnaujintų socialinių būstų skaičius, vnt. | Socialinių reikalų departamentas | 34 | 34 | 30 | 35 |
| **Numatomas programos įgyvendinimo rezultatas:**Savivaldybė pagal įstatymų nustatytą sprendimų priėmimo laisvę įgyvendins valstybės deleguotas funkcijas, atsižvelgdama į gyventojų interesus.Asmenims dėl neįgalumo ir senyvo amžiaus bei vaikams, netekusiems tėvų globos, teikiant piniginę paramą, sudaroma galimybė naudotis socialinėmis paslaugomis, mažinama socialinė gyventojų atskirtis. Teikiant geros kokybės socialines paslaugas, didinant jų prieinamumą socialinės rizikos šeimoms ir vaikams, neįgaliesiems, senyvo amžiaus žmonėms ir tam naudojant visus galimus išteklius (žmonių, finansinius, materialius), užtikrinama socialiai pažeidžiamų gyventojų grupių socialinė integracija. Socialinę paramą teikiančios įstaigos skirtos labiausiai pažeidžiamoms gyventojų grupėms: žmonėms su proto ar fizine negalia, beglobiams vaikams bei socialinių problemų turinčioms šeimoms, rizikos grupių asmenims ir pan. Kuo platesnis socialinių paslaugų tinklas savivaldybėje, tuo sudaromos geresnės sąlygos žmonėms gauti socialines paslaugas gyvenamojoje teritorijoje, didėja teikiamų socialinių paslaugų įvairovė. Asmenys (šeimos), turintys teisę į savivaldybių socialinį būstą, įsigys ar išsinuomos būstą. Už surinktas lėšas atnaujinant savivaldybei priklausančias gyvenamąsias patalpas, pailginamas jų eksploatavimo laikas, taupomi energetiniai resursai |
| **Galimi programos finansavimo variantai:** Valstybės biudžeto specialioji tikslinė dotacija savivaldybės biudžetui; valstybės ir savivaldybės biudžeto tarpusavio atsiskaitymų lėšos, Klaipėdos miesto savivaldybės biudžeto lėšos, Lietuvos Respublikos biudžeto lėšos, valstybės investicijos, ES struktūrinių fondų lėšos, kitos lėšos |
| **Klaipėdos miesto 2013–2020 metų strateginio plėtros plano dalys, susijusios su vykdoma programa:**1.3.1 uždavinys. Didinti bendrųjų socialinių paslaugų įvairovę ir aprėptį.1.3.2 uždavinys. Didinti socialinės priežiūros paslaugų aprėptį ir prieinamumą.1.3.3 uždavinys. Didinti socialinės globos paslaugų aprėptį ir prieinamumą.1.3.4 uždavinys. Didinti socialinės paramos tikslingumą, prieinamumą, administravimo kokybę bei efektyvumą.1.3.5 uždavinys. Plėsti socialinio būsto fondą ir gerinti savivaldybės gyvenamojo fondo kokybę |
| **Susiję Lietuvos Respublikos ir savivaldybės teisės aktai:** Lietuvos Respublikos biudžeto sandaros įstatymas; Lietuvos Respublikos 2013 m. valstybės biudžeto ir savivaldybių biudžetų finansinių rodiklių patvirtinimo įstatymas; Lietuvos Respublikos vietos savivaldos įstatymas; Valstybinėms (perduotoms savivaldybėms) funkcijoms atlikti skirtų lėšų apskaičiavimo metodika; Lietuvos Respublikos Vyriausybės 1998 m. vasario 18 d. nutarimas Nr. 198 „Dėl Vienkartinių kompensacijų asmenims, patyrusiems žalą likviduojant Černobylio atominės elektrinės avarijos padarinius“; Lietuvos Respublikos socialinių paslaugų įstatymas; Lietuvos Respublikos Vyriausybės 2003 m. gegužės 20 d. nutarimas Nr. 618 „Dėl Valstybės finansinės paramos užsienyje mirusių (žuvusių) Lietuvos Respublikos piliečių palaikams parvežti į Lietuvos Respubliką teikimo ir Materialinės pagalbos teikimo Lietuvos Respublikos piliečiams, nukentėjusiems užsienio valstybėse, taisyklių patvirtinimo“; Lietuvos Respublikos neįgaliųjų socialinės integracijos įstatymas; Lietuvos Respublikos išmokų vaikams įstatymas; Lietuvos Respublikos piniginės socialinės paramos nepasiturinčioms šeimoms ir vieniems gyvenantiems asmenims įstatymo pakeitimo įstatymas; Lietuvos Respublikos socialinių išmokų perskaičiavimo ir mokėjimo laikinasis įstatymas; Lietuvos Respublikos valstybinių šalpos išmokų įstatymas; Lietuvos Respublikos socialinės paramos mokiniams įstatymas; Lietuvos Respublikos piliečių nuosavybės teisių į išlikusį nekilnojamąjį turtą atkūrimo įstatymas; Lietuvos Respublikos Vyriausybės nutarimas „Dėl Apmokėjimo už socialines paslaugas principų ir tvarkos patvirtinimo“, Lietuvos Respublikos socialinės apsaugos ir darbo ministro įsakymu patvirtintas Socialinių paslaugų katalogas, Lietuvos Respublikos Vyriausybės nutarimas „Dėl socialinės paramos teikimo asmenims, grįžusiems iš laisvės atėmimo, kardomojo kalinimo vietų, socialinės bei psichologinės reabilitacijos įstaigų, ir šių asmenų įdarbinimo“; Valstybės paramos būstui įsigyti ar išsinuomoti bei daugiabučiams namams modernizuoti įstatymo įgyvendinimo įstatymas, Lietuvos Respublikos Vyriausybės nutarimas „Dėl Lietuvos Respublikos kompensacijų už valstybės išperkamą nekilnojamąjį turtą dydžio, šaltinių, mokėjimo terminų bei tvarkos, taip pat valstybės garantijų ir lengvatų, numatytų Piliečių nuosavybės teisių į išlikusį nekilnojamąjį turtą atkūrimo įstatyme, įstatymo 9 straipsnio įgyvendinimo tvarkos“; Klaipėdos miesto savivaldybės tarybos sprendimu patvirtinti Klaipėdos miesto savivaldybės veiklos 2012–2015 metų prioritetai; Klaipėdos miesto savivaldybės tarybos 2013 m. sausio 18 d. sprendimas Nr. T1-18 „Dėl projekto „Integralios socialinės globos paslaugų teikimas Klaipėdos mieste“ įgyvendinimo; Klaipėdos miesto savivaldybės tarybos sprendimu patvirtintas Nemokamo mokinių maitinimo rūšių ir socialinės paramos mokiniams teikimo tvarkos aprašas; Klaipėdos miesto savivaldybės administracijos direktoriaus įsakymu patvirtinta Klaipėdos miesto savivaldybės biudžeto lėšų poreikio mokinių nemokamo maitinimo patiekalų gamybos išlaidoms dengti planavimo ir jų paskirstymo mokykloms metodika; Klaipėdos miesto savivaldybės administracijos direktoriaus įsakymu patvirtinta Socialinių projektų dalinio finansavimo iš Klaipėdos miesto savivaldybės biudžeto lėšų skyrimo ir atsiskaitymo už panaudotas lėšas tvarka |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_